Predkladacia správa

MF SR predkladá túto správu na základe záverov Riadiacej komisie pre projekt Štátna pokladnica v zmysle uznesenia vlády SR:    
- č. 434 zo dňa 14. júna 2003
úloha B.1.: 	zabezpečiť realizáciu stratégie budovania systému Štátnej pokladnice 			do roku 2002
úloha B.3.:	predkladať vláde informáciu o stave budovania systému Štátnej 				pokladnice v Slovenskej republike do 31.12.2000 a polročne

- č. 704 zo dňa 18. júla 2001
úloha B.19.:	vybudovať systém Štátnej pokladnice podľa schváleného časového 			harmonogramu do 31.mája 2002

- č. 1154 zo dňa 12. decembra 2001
úloha B.49.:	realizovať celoplošné zavedenie systému Štátnej pokladnice podľa 			schváleného časového harmonogramu do 31. decembra 2002

- č. 538 zo dňa 2. júna 2004
úloha C.1.:	realizovať ďalší nábeh klientov do systému Štátnej pokladnice podľa 			harmonogramu uvedeného v prílohe č. 1 predloženého materiálu
úloha C.2.:	zabezpečiť v spolupráci s podpredsedom vlády a ministrom financií 			zapojenie klientov spadajúcich do pôsobnosti ministerstiev školstva, 			pôdohospodárstva, práce, sociálnych vecí a rodiny, dopravy, pôšt 			            a telekomunikácií, obrany, vnútra, spravodlivosti 	a zdravotníctva 
		do systému Štátnej pokladnice v termínoch v rámci harmonogramu 			uvedeného v prílohe č. 1 predloženého materiálu

Posledná správa bola predložená k 30.06.2004.

Predložený materiál hodnotí stav od 01.07.2004 do 31.12.2004 z pohľadu legislatívy a priebehu nábehu klientov do systému Štátnej pokladnice. Súčasne tento materiál dáva správu o pripájaní klientov do systému Štátnej pokladnice v rámci              IV. etapy  k 01.01.2005. 

V návrhu uznesenia je návrh na zrušenie, príp. zmenu úloh, ktoré obsahujú číslo, presný text úlohy z uznesenia, gestora jednotlivých uznesení na úrovni vlády, termín splnenia a dôvod na zrušenie alebo zmenu.

Materiál nebol predmetom medzirezortného pripomienkového konania.

Materiál má finančný, ekonomický vplyv, nemá environmentálnym vplyv a vplyv na zamestnanosť.